armenitt
Store norske leksikon,Realfag,Geologi,Mineraler,Silikatmineraler
Armenitt, fargeløst til hvit rombisk mineral som først ble funnet i Armen gruve på Kongsberg. Armenitt er et vannholdig silikat av aluminium, kalsium og barium. Mineralet forekommer ofte sammen med mineraler som axinitt-(Fe), pyrrhotitt, kvarts, kalsitt og epidot.
Orginalprøven ble samlet i 1887 av Cand. Min. O.A. Corneliussen. Han skrev «Epidot?» på etiketten. Senere fant Henrich Neumann prøven i Naturhistorisk museum, UiOs samlinger og beskrev den som et nytt mineral i 1939. Mineralet er senere rapportert fra flere utenlandske forekomster. Egenskaper Egenskap Verdi     Sammensetning silikat   Kjemisk formel BaCa2Al6Si9O30 • 2H2O   Hardhet 7½   Massetetthet 2,77 g/cm³    Krystallsystem ortorombisk Les mer i Store norske leksikon mineraler silikater Eksterne lenker mindat.org: Armenite Litteratur Neumann, H. (1939): Armenite, a new mineral. Preliminary note. Norsk Geologisk Tidskrift. 19, 21-22 Neumann, H. (1941): Armenite, a water-bearing barium-calcium-alumo-silicate. Norsk Geologisk Tidskrift. 21, 19-24